钦定古今图书集成/理学汇编/经籍典/第058卷 > 徐在汉易或 > 《书河图洛书后》朱熹
## 钦定古今图书集成/理学汇编/经籍典/第058卷 > 徐在汉易或 > 《书河图洛书后》朱熹

世传一至九数者为《河图》，一至十数者为《洛书》，考之
于古，正是反而置之。予于《启蒙》辨之详矣，读《大戴礼》
书，又得一证，其《明堂篇》有“二九四七五三六一八”之
语，而郑氏注云：“法龟文也。”然则汉人固以此九数者
为《洛书》矣。阁皂甘君叔怀，欲刻二图山中，览者未必
深考，又当大启争端，聊书以谂之。庆元丁巳上元节
日，遁翁书。